Keskkonnaameti sümbol on õis, milles on ühendatud maa, õhu, tule ja vee märgid. Nelja elemendi märk kannab endas mõtet maailmakorrast, mis püsib ürgsete elementide tasakaalul. Meie logol kujutatud õie ja sümbolite tasakaal väljendab meie kalliks peetavaid väärtusi ja toimetamiseks seatud sihte. Püüame igati toeks olla inimtegevuse jõudsale arengule ning kaitsta ja hoida samal ajal meie looduse mitmekesisust ja eluvõimet.